Z A P I S N I K

                               50. sjednice Vijeća Gradske četvrti Donji grad

održane 13. 10. 2020.  u zgradi Područnog ureda Centar, Zagreb, Ilica 25/I, dvorana 8 s početkom u 17.00 sati
Nazočni članovi Vijeća Gradske četvrti Donji grad: Gordana Barberić, Nadežda Čačinovič, Dean Čizmar, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Željko Stura, Tomislav Štriga  i  Josip Troha.
Nenazočni članovi Vijeća Gradske četvrti Donji grad -Branko Stojković, Darko Domitrović
Drugi nazočni: Mirella Šušak Cvetković – voditeljica Odsjeka za rad Gradske četvrti, Izeta Alić - djelatnici Gradskog ureda za mjesnu samoupravu.

Predsjednik Vijeća Gradske četvrti Donji grad pozdravlja članove Vijeća i konstatira da je na sjednici prisutno 13 od ukupno 15 članova Vijeća  čime su stečeni uvjeti za raspravu i pravovaljano odlučivanje.
Gosp. Paradžik daje Zapisnik 49. sjednice na usvajanje. Vijeće Gradske četvrti Donji grad jednoglasno prihvaća Zapisnik 49. sjednice.

Predsjednik  otvara raspravu o dostavljenom dnevnom redu. Gosp. Stura predlaže dopunu dnevnog reda vezano za problematiku prebrze vožnje tramvaja a gđa. Roje predlaže proširenje istog vezano za  neodržavanjem tramvajskih tračnica.

Gosp. Paradžik predlaže dodatnu točku dnevnog reda „Utjecaj tramvajskog prometa na sigurnost u Donjem gradu“ što članovi Vijeća jednoglasno prihvaćaju.
Gosp. Faber predlaže raspravu vezano za izmještanje  sjedišta GČ  Donji grad. Predsjednik Vijeća predlaže da se o istom  raspravlja pod točkom 7. Ostala pitanja i prijedlozi.

Predsjednik Vijeća GČ predlaže  i Vijeće jednoglasno usvaja
DNEVNI RED:
1. Prijedlog Odluke o izmjeni odluke o granicama područja i sjedištima gradskih četvrti, mišljenje
2. Prijedlog Odluke o izmjenama i dopuni odluke o osnivanju mjesnih odbora na području Grada Zagreba, mišljenje 
3. Nacrt prijedloga Odluke o izradi Urbanističkog plana uređenja Vlaška-Šubićeva-Martićeva-Derenčinova, mišljenje            
4. Priprema Prijedloga građenja komunalne infrastrukture na području Grada Zagreba u 2021. godini, prijedlozi, traže se
5. Program održavanja javnih prometnih površina, građevina i uređaja javne namjene, 

javne rasvjete te izvanrednog održavanja nerazvrstanih cesta na području Grada Zagreba u 2021. godini, prijedlozi, traže se
         6.   Utjecaj tramvajskog prometa na sigurnost u Donjem gradu

         7.   Ostala pitanja i prijedlozi
Ad.1. Prijedlog Odluke o izmjeni odluke o granicama područja i sjedištima gradskih 

          četvrti,  mišljenje
Predsjednik Vijeća GČ ističe da se u navedeni prijedlogu ne spominje Gradska četvrt Donji grad te Vijeće isto prima na znanje i jednoglasno donosi
Z A K L J U Č A K
                        o Prijedlogu Odluke o izmjeni odluke o granicama područja i sjedištima 

                                                             gradskih četvrti 
1. Vijeće Gradske četvrti Donji grad daje pozitivno mišljenje o Prijedlogu Odluke o izmjeni odluke o granicama područja i sjedištima  gradskih četvrti.
2. Vijeće Gradske četvrti Donji grad podržava odluke nadležnih Vijeća Gradskih četvrti na koje se odnosi ova Odluka.

3. Ovaj se zaključak dostavlja  Gradskom uredu za mjesnu samoupravu i Stručnoj službi gradonačelnika.
Ad.2. Prijedlog Odluke o izmjenama i dopuni odluke o osnivanju mjesnih odbora na 
          području Grada Zagreba, mišljenje 
Vijeće Gradske četvrti Donji grad prima na znanje navedenu Odluku kojom se ne mijenja ništa na GČ Donji grad i jednoglasno donosi

Z A K L J U Č A K
                        o  Prijedlogu Odluke o izmjenama i dopuni odluke o osnivanju mjesnih odbora   

                                                      na području Grada Zagreba

1.   Vijeće Gradske četvrti Donji grad daje pozitivno mišljenje o Prijedlogu Odluke o izmjenama i dopuni odluke o osnivanju mjesnih   na području Grada Zagreba

2.   Vijeće Gradske četvrti Donji grad podržava odluke nadležnih Vijeća Gradskih četvrti na koje se odnosi ova Odluka.

3.   Ovaj se zaključak dostavlja  Gradskom uredu za mjesnu samoupravu i Stručnoj službi gradonačelnika.
Ad.3. Nacrt prijedloga Odluke o izradi Urbanističkog plana uređenja Vlaška-Šubićeva-
          Martićeva-Derenčinova, mišljenje     
Gosp. Paradžik podsjeća nazočne da je Vijeće već raspravljalo o ovom prijedlogu te napominje da će građanima biti ukinuto stotinjak parkirnih mjesta uređenjem navedene lokacije.
U raspravi sudjeluju gosp. Matula, gosp. Stipanović.

Nakon rasprave, Vijeće se poziva na mišljenje doneseno na 37. sjednici Vijeća Gradske četvrti Donji grad od 14. listopada 2019.g.
Ad.4. Priprema Prijedloga građenja komunalne infrastrukture na području Grada  

          Zagreba u  2021. godini, prijedlozi, traže se
Gosp. Paradžik upoznaje članove Vijeća s prijedlozima gđe. Roje.
Vijeće jednoglasno prihvaća prijedlog te nadležnim upućuje sljedeći dopis:
Sukladno dopisu  KLASA: 340-01/120-001/2204; URBROJ: 251-13-92-1/115-20-2 od 18. rujna 2020. vezano na rekonstrukciju ili sanaciju javnih površina, dostavljam sljedeće prijedloge:

1.   Trg Ante Starčevića, park, rekonstrukcija podne plohe

      Katastarska općina Centar, katastarska čestica 2951      

Podna ploha u parku na Trgu Ante Starčevića oko fontane popločana je granitnim kockama manjih dimenzija koje godinama ispadaju iz ležišta, danima ostaju razbacane uokolo (izvjestan broj i nestane), što ne samo da ostavlja ružnu sliku, nego predstavlja, zbog nastalih rupa i opasnost za prolaznike. Nakon tzv. sanacije – ostaju vidljive ‘zakrpe’ koje ponekad i ‘strše’ u odnosu na ostalu površinu jer ih se zalijeva betonom.

Predlažem obnovu cijele površine, tj. bolju pripremu podloge i ponovo postavljanje kockica jednoobrazno (bez upotrebe betona),  kako je i prvotno zamišljeno. 

2.  Trg Ivana, Antuna i Vladimira Mažuranića, obnova

     Katastarska općina Centar, katastarske čestice 2750, 2749/1 i 2749/2

Trg Ivana, Antuna i Vladimira Mažuranića jedan je od trgova Zelene  potkove koji za razliku od ostalih (primjerice Zrinjevca, Tomislavova trga..) djeluje neugledno i zapušteno. Pretrpan je objektima kojima na tako vrijednom prostoru nije mjesto. Osim autobusne postaje ZET-a, tu su trajno smješteni kiosci iz kojih se širi miris ćevapa, kontejneri, plinska redukcijska stanica.

Potreba za uređenjem trga javila se još davne 2004. godine kada je Zavod za zaštitu spomenika kulture i prirode naručio elaborat povjesničarke umjetnosti Snješke Knežević.

2008. godine u tadašnjem Planu malih komunalnih akcija Gradske četvrti Donji grad izdvojeno je oko 1,5 mil. kn za uređenje Trga Mažuranića koje nije realizirano.

Prema Planu komunalnih aktivnosti Donjeg grada u 2018. godini uređeno je dječje igralište u parku, što je samo mali dio onoga što je nužno obnoviti.

3. Podvožnjak Miramarska  -  rasvjeta

Sadašnja rasvjeta prostora podvožnjaka je nedostatna u smislu sigurnosti prometovanja vozila i pješaka. 

Prijedlog zamjene stare rasvjetne opreme novom LED rasvjetom (koji su dali Vijeća Gradskih četvrti Trnje i Donji grad u 2018.) u skladu je s Prijedlogom programa energetske obnove objekata i sustava javne rasvjete (Zagreb energetski efikasan grad – ZagEE  2013. – 2017.)  i  Prijedlogom akcijskog plana energetske učinkovitosti Grada Zagreba za razdoblje 2017. – 2019. Ova promjena uz pojačanje rasvjete donosi i smanjene troškove održavanja, svjetlosnog onečišćenje, uštede su vidljive odmah, lako su dokazive i provjerljive pa je investicija  opravdana. Isto je predloženo i za uličnu rasvjetu Miramarske ulice na potezu od Bednjanske  do Mihanovićeve modernijim izborom i postavljanjem rasvjetnih tijela.  
4. Haulikova i Grgura Ninskog i Crnatkova ulica- rasvjeta

Sadašnja rasvjeta prostora je nedostatna s aspekta sigurnosti prometovanja vozila i pješaka te se također predlaže zamjena stare rasvjetne opreme novom LED rasvjetom uz sve prednosti navedene u prethodnom prijedlogu.

5. Ograda Botaničkog vrta
Botanički vrt je i važna turistička destinacija koju posjetitelji (veće grupe) s interesom razgledaju i fotografiraju.

Predlažem uređenje / osvježenje ograde  Botaničkog vrta u cijeloj dužini uz nužne mjestimične popravke. Ograda je generalno obnovljena prije 10-ak godina i sadašnje stanje traži u osnovi čišćenje. 

 Potrebno je obuhvatiti cijeli zid, kameno podnožje, srednji cigleni dio i gornji kameni pokrov. Potrebu osvježenja i zaštite od korozije kovane željezne ograde odnosno bojanje, treba stručno procijeniti.
6. Ulica Petra Berislavića 
Pojačati javnu rasvjetu. Sadašnja rasvjeta prostora je nedostatna s aspekta sigurnosti prometovanja vozila i pješaka.
7. Križanje Švearove i Križanićeve ulice 
 Pojačati javnu rasvjetu. Sadašnja rasvjeta prostora je nedostatna s aspekta sigurnosti prometovanja vozila i pješaka.
Ad.5. Program održavanja javnih prometnih površina, građevina i uređaja javne 
          namjene, javne rasvjete te izvanrednog održavanja nerazvrstanih cesta na 
          području Grada Zagreba u 2021. godini, prijedlozi, traže se
Vijeće Gradske četvrti je u raspravi, u kojoj su sudjelovali gosp. Stura i gosp. Paradžik, naznačilo nekoliko problema vezano za javnu rasvjetu i jednoglasno prihvaćaju prijedlog koji će se  dostaviti dopisom kojim su obuhvaćeni i prijedlozi točke 4. dnevnog reda ove sjednice.
Ad.6. Utjecaj tramvajskog prometa na sigurnost u Donjem gradu
Gosp. Stura ističe problem prebrze vožnje tramvaja zbog čega, nakon potresa,  i vibracije oštećuju objekte uz prugu. 
U raspravi sudjeluju gđa. Roje, gđa. Čačinović, gosp. Štriga, gos. Matula, gosp. Stipanović, gosp. Lochert. Kroz raspravu je istaknuta potreba pojačanog održavanja tramvajskih tračnica te smanjenje brzine vožnje.

Nakon rasprave Vijeće se slaže da se  ZET-u uputi dopis sljedećeg sadržaja:
           „ Vijeće Gradske četvrti Donji grad traži hitno smanjenje brzine kretanja tramvaja na području Gradske četvrti donji grad u dnevnoj i noćnoj vožnji, a posebno na križanjima Šubićeva-Zvonimirova, Ilica-Frankopanska, Savska-Vodnikova, Jurišićeva-Draškovićeva, Ilica-Republike Austrije, te u ulicama; Mihanovićeva, Jurišićeva, Zvonimirova i Ilica.

Vijeće također traži pojačano održavanje tramvajskih pruga na tom području, jer nakon potresa dobiva stalne pritužbe građana, a vezano za trešnju u stanovima uslijed prolaska tramvaja.

Vijeće traži i očitovanje ZET-a na Zaključak Mjesnog odbora „Kralj Petar Svačić“, Klasa: 026-02/20-002/1172, Ur.broj: 251-06-11-106-20-3, koji dostavlja u prilogu.“
Ad.7. Ostala pitanja i prijedlozi
·  Gosp. Troha ističe problem jutarnje dostave dućanima na križanju 
   Branimirova-Palmotićeva jer dolazi do ugrožavanja sigurnosti i gušenja prometa. 

   Predlaže da se dostava vrši ranije ili da se ostave 2-3 parkirna mjesta za potrebe 

   dostave u ograničenom vremenskom roku.
   Nakon obilaska poplavljenih stambenih objekata Vijeće se treba založiti za 

   financijsku potporu nastradalim.

·  Gosp. Lochert predlaže uklanjanje terase ugostiteljskog objekta u Martićevoj 
             kod Ratkayevog prolaza zbog nepreglednosti i potencijalnu opasnosti za vozače i 

             pješake na toj lokaciji.
·  Gosp. Štriga ističe da je dvorište OŠ „Ivan Merz“ strašno zapušteno i pita što je 
   Vijeće učinilo sa stanovnike Donjeg grada nakon potresa.
·  Gosp. Stura napominje da se šahtovi i dalje ne čiste , što predstavlja potencijalnu 
    opasnost za nove poplave.
·  Gosp. Faber predlaže da Vijeće ponovo razmotri prijedlog selidbe sjedišta GČ u MO 
   Cvjetni trg jer istim građani ostaju bez potrebne dvorane za raznorazne aktivnosti.   

    Rješenje je  ili pronalazak druge dvorane ili pronalaženje nove lokacije za potrebe 
    GČ. U raspravi sudjeluju gđa. Roje, gđa Barberić, gosp. Matula, gosp. Paradžik te je 

    napomenuto da je navedeni prostor vlasništvo Grada i to jedini od svih MO na 
    području Donjeg grada. 
   Svi drugi prostori MO su u povratu ili su državno vlasništvo, pojedini MO su također 

   bez dvorane ( „Kralj Zvonimir ,“Mimara“) te  se mogu i trebaju  koristiti dvorane u 

   susjednim mjesnim odborima.
Sjednica završila u 18.50 sati.
Zapisničarka:
 Izeta Alić
KLASA: 026-02/20-001/240
URBROJ: 251-06-11-1-20-2
Zagreb, 13. listopada 2020.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof., v.r.

